stanford-oval/wikipedia huggingface dataset:
Pitsi

Pitsinnypläystä rullatoimisella nypläystyynyllä.
Pitsi on langasta tehty koristeellinen kangas, joka voidaan valmistaa usealla eri tekniikalla käsin tai koneellisesti.  Pitsi valmistetaan koristeeksi ja se on usein rakenteeltaan verkkoa, jossa erikokoiset silmukat tai pistot muodostavat kuvioita. Asusteena käytettäessä pitsi usein on nauhamaista ja kiinnitetään liinavaatteen tai vaatekappaleen reunaan, mutta voi olla myös itsenäinen esine (pitsiliina), vapaamuotoinen koriste esimerkiksi upotuksena, tai kangasmainen (esimerkiksi morsiushuntuna).
Pitsiä tehdään käsin muun muassa ommellen eli neulalla kirjontaa muistuttavalla tekniikalla, mutta myös irrallisena ilman pohjakangasta, virkkaamalla, nypläämällä, tai neulomalla. Muita tekniikoita ovat muun muassa käpypitsi eli frivolitee-pitsi ja battenbergin- eli renessassipitsin nimellä tunnettu nauhapitsi, jossa kapeaa nauhaa ommellaan koristeellisiin muotoihin. Myös kangaspuilla voi tehdä pitsipoimintaa. Sitä kudottaessa loimilankoja kierretään yhteen, jolloin kankaaseen muodostuu reikiä. Solmeilulla, kuten fransuilla ja makramee-tekniikalla, saa aikaan myös pitsimäisiä koristuksia.
Aluksi pitsiä tehtiin ommellen Italiassa, Ranskassa ja Flanderissa. Flanderissa kehittyi myös nypläys, jossa puisiin nypylöihin kiinnitettyjä lankoja solmitaan ja palmikoidaan yhteen. Nyplätty ja ommeltu pitsi luetaan niin kutsuttuihin aitopitseihin, joita pidetään pitseistä arvokkaimpina. Nykyään pitsiä valmistetaan pääasiassa koneellisesti. Suomen ensimmäisen koneellisen pitsin ja nauhojen kudontatehtaan perusti Pietarsaareen vuonna 1911 Anders Lassfolk.
Battenberginpitsiä, jossa lehden muotoon sommiteltu kapea nauha on ompelemalla kiinnitetty muotoonsa ja osittain täydennetty tylliä jäljittelevin ompelein.
Yksityiskohta aitoon tylliin virkkaamalla kirjaillusta kuviosta.
Suomessa erityisen tunnettuja pitsejä ovat Rauman nyplätyt pitsit. Kansainvälisesti tunnettuja ovat Venetsian, Brysselin ja Ranskan pitsilaadut.
frivolitee eli käpy- tai sukkulapitsi: solmuilla päällystetyistä lankalenkeistä muodostuva pitsi. Kävyllä eli pienellä sukkulalla solmimisen lisäksi frivoliteepitsiä voidaan valmistaa neulalla tai virkkuukoukulla.
nyplätty pitsi: lukuiset langat solmitaan ja punotaan yhteen nuppineulojen avulla monimutkaisiin muotoihin.
irlanninpitsi: irtonaiset virkatut pitsiaiheet kuten kukkaset ja lehdet sommitellaan kuvioiksi ja yhdistetään virkkaamalla niiden välille verkkoa.
tyllipitsi: tyllipohjalle ommellaan tai virkataan kuvioita.
nauhapitsi: kapeaa ohutta nauhaa sommitellaan ommellen lenkeiksi ja kiemuroiksi.
Kirjallisuutta

Koskennurmi-Sivonen, Ritva. (toim.) Lankatekniikoiden käsikirja. Helsinki: Tammi, 2013. (Käpypitsi s.186–193).
Aiheesta muualla

Wikimedia Commonsissa on kuvia tai muita tiedostoja aiheesta .
Rauman Pellava ja Pitsi (Arkistoitu – Internet Archive).
Raumanpitsi (Arkistoitu – Internet Archive).
Csetneki Magyar Csipke, Hungarian lace (Arkistoitu – Internet Archive).
Csetneki Magyar Csipke Galeria (Arkistoitu – Internet Archive).
Heinämaan pitsiperinne
Pikkulammi (Pälkäne)

| Pikkulammi |
| --- | --- |
Valtiot:  Suomi
Maakunnat:  Pirkanmaa
Kunnat:  Pälkäne
Koordinaatit:  61°22′37″N, 24°32′23″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Mallasveden ja Pälkäneveden alue (35.71)
Laskujoki:  Koskuenkorvenoja 
Järvinumero:  35.715.1.010
Mittaustietoja
Pinnankorkeus:  98,7 m  
Rantaviiva:  0,434 km  
Pinta-ala:  0,773 ha  
Saaria:  ei saaria 
 fiPikkulammi 
Pikkulammi  on Pirkanmaalla Pälkäneellä Säynäjärven kylässä sijaitseva lampi, joka sijaitsee Laipanmaan metsäalueen reunalla.
Maantietoa

Lammen pinta-ala on 0,8 hehtaaria ja se on 200 metriä pitkä ja 50 metriä leveä. Se sijaitsee jyrkkärinteisen Nuorisovuoren koillisrinteen juurella heti Vuorilammin alapuolella. Lammella ei ole kartan mukaan saaria ja sen rantaan on rakennettu vain yksi vapaa-ajan asunto. Sen rantaviivan pituus on 450 metriä ja sen rannat ovat metsämaata. Lammen alapuolella avautuu peltoaukea ja Säynäjärveltä tulee tie, joka kulkee lammen ja rinteen välistä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Mallasveden ja Pälkäneveden alueella (35.71), jonka Joutteselän alueeseen (35.715) se kuuluu. Lammen vedenpinnan korkeus on 98,7 metriä mpy. Siihen laskee Vuorilammin yli 300 metriä pitkä laskuoja, joka jatkuu lammen jälkeen Koskuenkorvenojana. Kun oja yhtyy Säynäjärvellä Pitkänsillanojaan, jatkaa se länteen Joutsenpohjanojana ja laskee Pälkäneveden Jouttesselän Huhtalahteen.
Peruukkinärhi

| Peruukkinärhi |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Varikset Corvidae
Suku::  Loistonärhet Cyanocorax
Laji::  chrysops
Kaksiosainen nimi
 Cyanocorax chrysops  (Vieillot, 1818) 
Alalajit
 Cyanocorax chrysops diesingii  Cyanocorax chrysops insperatus  Cyanocorax chrysops chrysops  Cyanocorax chrysops tucumanus 
Katso myös
   Peruukkinärhi Wikispeciesissä   Peruukkinärhi Commonsissa 
Infobox OKNimi-testi OKIUCN-testi OK: 
Peruukkinärhi (Cyanocorax chrysops) on varisten heimoon kuuluva varpuslintu.
Levinneisyys

Peruukkinärheä esiintyy Etelä-Amerikassa. Lajia tavataan Argentiinassa, Boliviassa, Brasiliassa, Paraguayssa ja Uruguayssa. Lajin populaatiota ei ole arvioitu, mutta lajia on kuvattu melko yleiseksi ja se on luokiteltu elinvoimaiseksi.
Petri Kivimäki

Petri Kivimäki (s. 22. maaliskuuta 1978 Helsinki) on suomalaisen yhtyeen Hay and Stonen kitaristi. Vuodesta 2009 Kivimäki on toiminut myös Vesterinen Yhtyeineen -yhtyeen yhtenä kitaristina. Hän toimii myös kitaransoiton opettajana Estrada-nimisessä musiikkiopistossa.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Petri Kivimäki
Pieni-Jalainen

| Pieni-Jalainen |
| --- | --- |
Valtiot:  Suomi
Maakunnat:  Etelä-Savo
Kunnat:  Mikkeli
Koordinaatit:  61°27′33″N, 27°04′25″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pyhäveden valuma-alue (14.97)
Laskuoja:  oja Iso-Jalaiseen 
Järvinumero:  14.977.1.019
Mittaustietoja
Pinnankorkeus:  111,3 m  
Pituus:  510 m  
Leveys:  250 m  
Rantaviiva:  1,309 km  
Pinta-ala:  3,249 ha  
Saaria:  ei saaria 
 fiPieni-Jalainen 
Pieni-Jalainen tai Pieni Jalainen on Etelä-Savossa Mikkelissä  Kuomiokosken lähellä sijaitseva lampi.
Maantietoa

Lampi on 510 metriä pitkä, 250 metriä leveä, ja sen pinta-ala on 3,2 hehtaaria. Lammella ei ole kartan mukaan saaria.  Sen rantaviivan pituus on 1,3 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Pyhäveden valuma-alueella (14.97), jonka Ala-Kuomion valuma-alueeseen (14.977) se kuuluu. Lammen vedenpinnan korkeus on 111,3 metriä mpy.
Pieni-Hietanen (Kangasniemi)

| Pieni-Hietanen |
| --- | --- |
Valtiot:  Suomi
Maakunnat:  Etelä-Savo
Kunnat:  Kangasniemi
Koordinaatit:  61°54′07″N, 26°31′23″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskuoja:  oja Vehkolampeen 
Järvinumero:  14.923.1.038
Mittaustietoja
Pinnankorkeus:  99,2 m  
Pituus:  360 m  
Leveys:  110 m  
Rantaviiva:  0,813 km  
Pinta-ala:  2,29 ha  
Saaria:  ei saaria 
 fiPieni-Hietanen 
Pieni-Hietanen  on Etelä-Savossa Kangasniemellä  Unnukkalan lähellä sijaitseva lampi.
Maantietoa

Lampi on 360 metriä pitkä, 110 metriä leveä, ja sen pinta-ala on 2,3 hehtaaria. Lammella ei ole kartan mukaan saaria.  Sen rantaviivan pituus on 800 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Puulan lähi-alueeseen (14.923) se kuuluu. Lammen vedenpinnan korkeus on 99,2 metriä mpy.
Prahan rauha

Prahan rauha voi tarkoittaa:
vuonna 1635 kolmikymmenvuotisessa sodassa solmittua Prahan rauhaa
vuonna 1866 Preussin-Itävallan sodan päättänyttä Prahan rauhaa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Prahan rauha”, voi hakea sivunnimihaulla, laajalla sivunnimihaulla tai tekstihaulla.
Pyhän Joosefin kirkko

Pyhän Joosefin kirkko viittaa seuraaviin kirkkorakennuksiin:
Pyhän Joosefin kirkko, Kuopio
Pyhän Joosefin kirkko, Le Havre
Pyhän Joosefin kirkko, Nasaret
Pyhän Joosefin kirkko, Singapore
Pyhän Joosefin mukaan on nimetty myös:
Pyhän Joosefin katedraali, Dar es Salaam
Pyhän Joosefin roomalaiskatolinen kirkko, Mobile (Alabama, Yhdysvallat)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pyhän Joosefin kirkko”, voi hakea sivunnimihaulla, laajalla sivunnimihaulla tai tekstihaulla.
Prahan rauha (1866)

Prahan rauha (saks. Prager Frieden) oli Prahassa 23. elokuuta vuonna 1866 solmittu Preussin-Itävallan sodan päättänyt rauhansopimus. Alustava rauhansopimus oli allekirjoitettu 26. heinäkuuta. Sodassa Itävallan keisarikunnan lyöneeseen Preussin kuningaskuntaan liitettiin rauhan myötä Hannoverin kuningaskunta, Hessenin vaaliruhtinaskunta, Nassaun herttuakunta ja Frankfurtin vapaakaupunki sekä Holsteinin ja Schleswigin herttuakunnat. Itävalta tunnusti Saksan liiton hajottamisen. Prahan rauha nosti Preussin kuningaskunnan saksalaisten valtioiden keskuudessa määräävään asemaan mahdollistaen Pohjois-Saksan liiton perustamisen. Preussin kuninkaan tuli toimia liittokanslerin avustuksella Pohjois-Saksan liiton päämiehenä. Oli myös perustettava liittoneuvosto, jossa oli edustajat kaikista jäsenvaltioista, ja yksikamarinen eduskunta, jonka jäsenet valittaisiin yleisellä äänioikeudella kolmeksi vuodeksi.
Purely Belter

| Purely Belter |
| --- | --- |

Ohjaaja:  Mark Herman
Käsikirjoittaja:  Mark Herman
Perustuu:  Jonathan Tulloch romaaniin
Tuottaja:  Elizabeth Karlsen
Säveltäjä:  Michael Gibbs
Kuvaaja:  Andy Collins
Leikkaaja:  Michael Ellis
Valmistustiedot
Valmistusmaa:  Iso-Britannia
Tuotantoyhtiö:  FilmFour
Ensi-ilta:  2000
Kesto:  99 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Purely Belter on vuonna 2000 ilmestynyt Mark Hermanin ohjaama elokuva, joka perustuu Jonathan Tullochin romaaniin The Season Ticket. Se kertoo kahdesta teinipojasta (näyttelijöinä Chris Beattie ja Greg McLane), jotka yrittävät hankkia rahaa keinolla millä hyvänsä saadakseen kausiliput jalkapallojoukkue Newcastle Unitedin  kotipeleihin. Toisaalta elokuva kertoo kotiväkivallasta ja lasten kaltoin kohtelusta. Tarkemmin keskitytään siihen, kuinka näiden vaikutus näkyy elokuvan kahdessa teinissä ja heidän perheissään.
Molemmat nuorista päänäyttelijöistä ovat syntyneet Sunderlandissa. Perinteisesti Sunderlandin ja Newcastlen kesken on ollut voimakasta kilpailuhenkeä, erityisesti jalkapallossa. Monet stadionkuvaukset filmattiin myös Sunderlandin Stadium of Lightissa mieluummin kuin St James' Parkilla.
Elokuvassa esiintyy cameoroolissa myös jalkapalloilija Alan Shearer. Elokuvan muita näyttelijöitä ovat muun muassa Roy Hudd, Charlie Hardwick, Tim Healy, Kerry Ann Christiansen ja Kevin Whately.
Pinalin piirikunta

Pinalin piirikunta (engl. Pinal County) on piirikunta Arizonan osavaltiossa, Yhdysvalloissa. Vuonna 2006 piirikunnassa asui 271 059 asukasta. Piirikunnan hallinnollinen keskus on Florencen kaupunki.
Historia

Pinalin piirikunta erotettiin Maricopan piirikunnasta ja Piman piirikunnasta omaksi piirikunnakseen vuonna 1875.
Väestö

Vuonna 2000 Pinalin piirikunnassa oli 179 727 asukasta, 61 364 kotitaloutta ja 42 225 perhettä. Väestötiheys oli 13/km².
Asukkaista 40,56 % oli valkoisia, 29,86 % latinoja, 7,81 % intiaaneja, 2,76 % afroamerikkalaisia, 0,60 % aasialaisia ja 15,74 % muista roduista.
29,80 %:ssa kotitalouksista oli alle 18-vuotiaita lapsia, 56,90 %:ssa oli aviossa asuvia pareja, 11,50 %:ssa oli yksinhuoltajaäitejä ja 26,30 %:ssa ei ollut perheitä. 21,10 %:ssa kotitalouksista asui joku yksin. Näistä 9,20 % oli yli 65-vuotiaita yksinasuvia. Keskimääräinen perheen koko oli 3,09.
Väestö > Ikäjakauma

0–18: 25,10 %
18–24: 8,70 %
25–44: 27,30 %
45–64: 22,70 %
65–: 16,20 %
Keski-ikä oli 37 vuotta.
Jokaista 100 naista kohtaan oli 114,2 miestä.
Väestö > Keskitulot

Kotitalouksissa: 35 865$
Perheissä: 39 548$
Miehillä: 31 554$
Naisilla: 23 726$
Piirikunnassa: 16 025$
Köyhyysrajan alapuolella asui 16,90 % väestöstä (12,10 % perheistä, 25,50 % lapsista, 8,70 % vanhuksista).
Kylät ja kaupungit

Ak-Chin Village
Apache Junction
Arizona City
Blackwater
Casa Grande
Chuichu
Coolidge
Dudleyville
Eloy
Florence
Gold Canyon
Hayden
Kearny
Mammoth
Maricopa
Oracle
Queen Creek
Queen Valley
Sacaton
San Manuel
Santan
Stanfield
Superior
Winkelman
Arizonan osavaltio
| --- | --- |
Alueet:   Arizona Strip  Coconino Plateau  Etelä-Arizona  Grand Canyon  Koillis-Arizona  Mojaven aavikko  North Central Arizona  Phoenix Metropolitan Area  Pohjois-Arizona 
Piirikunnat:   Apache  Cochise  Coconino  Gila  Graham  Greenlee  La Paz  Maricopa  Mohave  Navajo  Pima  Pinal  Santa Cruz  Yavapai  Yuma 
Kaupungit (suurimmat):   Chandler  Flagstaff  Gilbert  Glendale  Mesa  Peoria  Phoenix (pääkaupunki)  Prescott  Scottsdale  Tempe  Tucson  Yuma
Platon Ippolitov

Platon Afanasjevitš Ippolitov (ven. Платон Афанасьевич Ипполитов s. 7. maaliskuuta 1893 Moskova – 1951) oli venäläinen, joka edusti keisarillista Venäjää ja Neuvostoliittoa pikaluistelussa ja pyöräilyssä. Urheilu-uransa jälkeen hän toimi urheilutoimittajana ja valtiollisen urheilun järjestötoimijana.
Pikaluistelu-ura

Kansallisesti Platon Ippolitov nousi pinnalle voittaessaan vuonna 1912 Venäjän mestaruuden yhteispisteissä eli vuosi isoveli Vasilin Venäjän mestaruusvoiton jälkeen. Sen jälkeen hän saavutti keisarivallan aikaan kansallisen mestaruuden vielä vuosina 1914 ja 1916. Vuosina 1913 ja 1915 hän sijoittui hopealle Nikita Naidenovin jälkeen.
Ennen ensimmäistä maailmansotaa hän osallistui niin MM- kuin EM-kisoihin. Hän ei saavuttanut kuitenkaan mitalisijoja kuten veli-Vasili, vaan sijoitukset yhteispisteissä olivat MM-kisoissa 1913 6. ja 1914 5. EM-kisoihin hän osallistui vuonna 1913 sijoittuen 4:ksi.
Platon Ippolitov joutui sotaan vuoden 1916 aikana. Sodan jälkeen Platon Ippolitov jatkoi luistelu-uraansa neuvostovaltiossa. Neuvostoliiton mestaruuskisoissa hän oli vuosina 1921-1924 2. Jakov Melnikovin voittaessa. Sen jälkeen hän oli kansallisissa mestaruuskisoissa vielä vuonna 1927 3. ja vuonna 1928 4.
Platon Ippolitov ja Jakov Melnikov osallistuivat vuoden 1923 MM-kisoihin Tukholmassa. Ippolitov sijoittui kisoissa 10:ksi Suomen Thunbergin voittaessa ja maanmies Melnikovin sijoittuessa 3:ksi yhteispisteissä.
Neuvostoliiton pikaluistelijat lopettivat osallistumisensa MM-kisoihin vuoden 1923 jälkeen. Maan luistelijat ml. Platon Ippolitov osallistuivat sen jälkeen työväen urheilujärjestöjen tapahtumiin niin Norjassa, Ruotsissa kuin Suomessa.
Pikaluistelu-ura > Henkilökohtaiset ennätykset

500 metriä: 46,2 (12. helmikuuta 1927, Kristiania)
1 000 metriä: 1.38,0 (29. tammikuuta 1927, Moskova)
1 500 metriä: 2.26,0 (21. helmikuuta 1926, Kristiania)
3 000 metriä: 5.15,0 (3. tammikuuta 1926, Moskova)
5 000 metriä: 8.40,3 (25. helmikuuta 1923, Trondheim)
10 000 metriä: 17.57,9 (24. helmikuuta 1923, Trondheim)
Muu urheilu ja pikaluistelu-uran jälkeinen toiminta

Platon Ippolitov kilpaili pikaluistelun lisäksi pyöräilyssä kuten veljensä Vasilikin. Hän saavutti Neuvostoliiton mestaruuden pyöräilyn joukkuekilpailussa Moskovan Dynamon joukkueessa 7,5 maililla 1923 ja 1924.
Urheilu-uransa jälkeen Platon Ippolitov toimi 1920-1940-luvuilla urheilutoimittajana ja -kirjailijana. Hän kirjoitti joukon urheilukirjoja ja -oppaita aiheinaan pikaluistelu ja kilpapyöräily. Hän toimi 1930-luvulla Neuvostoliiton liikunta- ja urheilukomitean luistelu- ja pyöräilyosastojen päällikkönä.
Tunnustuksena panoksestaan neuvostourheiluun hänelle myönnettiin Työn punalipun kunniamerkki vuonna 1937.
Paxoí

| Paxoí Paxoín kunta Παξοί Δήμος Παξών |
| --- | --- |
 Gáioksen satama.
 Kunnan sijainti
 Paxoí
 Koordinaatit: 39°12′N, 20°10′E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Jooniansaaret
Alueyksikkö:  Korfu
Hallinto:  
 – Asutustyyppi:  kunta
 – Kallikrates-koodi:  3202
 – Kuntakeskus:  Gáios
Pinta-ala:  
 – Kokonaispinta-ala:  30,121 km²
Väkiluku (2011):  2 300
 – Väestötiheys:  76,36 as./km²
Aikavyöhyke:  UTC+2
 – Kesäaika:  UTC+3
Postinumero:  490 82
Suuntanumero(t):  26620
Rekisterikilpi:  KY
 
 www.paxi.gr 
Infobox OKVirheellinen NIMI-arvo: 
Paxoí (kreik. Παξοί eli Δήμος Παξών, Dímos Paxón) on Kreikan kunta, joka sijaitsee Korfun alueyksikössä Jooniansaarten alueella. Kunnan pinta-ala on 30,121 neliökilometriä ja väkiluku 2 300 (vuonna 2011). Kunnan kuntakeskus on Gáios.
Paxoín kunta käsittää Paxoín saariryhmän eli Paxóksen ja Antípaxoksen saaret, Daskálian saariryhmän, suurimpana Pláka, sekä saaret Ágios Nikólaos, Kaltsonísi, Mongonísi ja Panagía.
Kunnan osat

Paxoín kunta muodostuu seuraavista kylä- ja kaupunkiyhdyskunnista ja asutuksista:
| Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- |
| Gáios | Antípaxos (saari) | 20 |
| Gáios | Bogdanátika | 135 |
| Gáios | Gáios | 498 |
| Gáios | Ieromónachos | 28 |
| Gáios | Katsimátika | 4 |
| Gáios | Makrátika | 149 |
| Gáios | Oziás | 196 |
| Gáios | Panagía (saari) | 0 |
| Gáios | Velianitátika | 64 |
| Gáios | Vlachopoulátika | 102 |
| Lákka | Apergátika | 105 |
| Lákka | Aronátika | 22 |
| Lákka | Dalietátika | 41 |
| Lákka | Grammatikaíika | 12 |
| Lákka | Lákka | 147 |
| Lákka | Mastorátika | 41 |
| Lákka | Mougkelátika | 33 |
| Lákka | Petrátika | 45 |
| Longós | Anemogiannátika | 24 |
| Longós | Dendiátika | 46 |
| Longós | Kagkátika | 44 |
| Longós | Kontogiannátika | 67 |
| Longós | Koútsi | 36 |
| Longós | Longós | 81 |
| Magaziá | Arvanitakaíika | 59 |
| Magaziá | Boïkátika | 30 |
| Magaziá | Kourtaíika | 30 |
| Magaziá | Magaziá | 91 |
| Magaziá | Manesátika | 51 |
| Magaziá | Plátanos | 99 |
Yhteensä: 2 300
Aiheesta muualla

Kuvia tai muita tiedostoja aiheesta Paxoí Wikimedia Commonsissa
Δήμος Παξών. Paxoín kunnan verkkosivut. (kreikaksi)
Jooniansaarten alue
| --- | --- |
Korfun alueyksikkö:   Etelä-Korfu  Keski-Korfu ja Diapontiset saaret  Paxoí  Pohjois-Korfu 
Ithakan alueyksikkö:  Ithaka
Kefalonián alueyksikkö:   Argostóli  Lixoúri  Sámi 
Lefkaksen alueyksikkö:   Lefkas  Meganísi 
Zákynthoksen alueyksikkö:  Zákynthos
Prahan taistelu

Prahan taistelu (ven. Пражская стратегическая наступательная операция, Pražskaja strategitšeskaja operatsija, Prahan strateginen hyökkäysoperaatio, myös Prahan vapautus) oli toisen maailmansodan viimeinen taistelu Euroopassa. Taistelu käytiin itärintamalla 6.–11. toukokuuta 1945 Tšekkoslovakiassa olevien Saksan joukkojen kukistamiseksi. Berliini oli kukistunut jo muutamaa päivää aiemmin. 900 000 saksalaissotilaasta 850 000 kuoliselvennä, haavoittui tai vangittiin taistelun aikana. Iskussa tuhottiin täysin Ferdinand Schörnerin johtamat 17. armeija, 7. armeija sekä 1. ja 4. panssaridivisioona. Neuvostoliitto painoi taistelussa taistelleiden venäläissotilaiden kunniaksi mitalin Prahan vapauttamisesta.
Osin samaan aikaan taisteluiden kanssa tapahtui tšekkiläisen vastarintaliikkeen johtama Prahan kansannousu, jonka tavoitteena oli myös kaupungin vapauttaminen.
Merkinnän syy: sotatoimet ja liittoutuneiden joukot kuvaamatta
Politiets Fellesforbund

| Politiets Fellerforbund |
| --- | --- |

Perustettu:  1997
Tyyppi:  ammattiliitto
Päämaja:  Oslo
Toiminta-alue:   Norja
Jäsenet:  n. 17 000 (2023)
Puheenjohtaja:  Unn Alma Skatvold
Kattojärjestö:  Unio
Aiheesta muualla
Sivusto
Infobox OKVirheellinen NIMI-arvo: 
Politiets Fellesforbund on norjalainen poliisien ammattiliitto, joka perustettiin vuonna 1997 yhdistämällä Norsk Politiforbund ja Lensmannsetatens Landslag. Se kuuluu Unio-keskusjärjestöön, ja sillä oli noin 17 000 jäsentä vuonna 2023.
Aiheesta muualla

Liiton verkkosivut (norjaksi)
Pinkly Smooth

| Pinkly Smooth> Tiedot |
| --- | --- |
Toiminnassa:  2001–2002
Tyylilaji:  punk metalcore avant-garde metal goblin metal
Kotipaikka:   Huntington Beach, Kalifornia, Yhdysvallat
Laulukieli:  englanti
Jäsenet:  Synyster Gates, kitara   Buck Silverspur (El Diablo), basso   D-Rock (Super Loop), rummut   The Rev, laulu  
Entiset jäsenet:  Justin Meacham, piano  
Levy-yhtiö:  Bucktan Records, 2002  
Infobox OKNimi-testi OK: 
Pinkly Smooth oli Avenged Sevenfold -yhtyeen rumpali The Revin vuonna 2001 perustama sivuprojektiyhtye. Yhtyeessä soitti hänen lisäkseen myös Avenged Sevenfoldin kitaristi Synyster Gates sekä Ballistico-yhtyeessä soittavat Buck Silverspur ja D-rock. Mukana oli lyhyesti myös Avenged Sevenfoldin entinen basisti Justin Meacham pianistina, mutta hän jätti yhtyeen nopeasti. Yhtyeen musiikissa on kuultavissa monia eri piirteitä Queenista sirkusmusiikkiin ja he kutsuvatkin musiikkiaan omalla termillä ”Goblin metal”.
Pinkly Smoothilta ilmestyi vain yksi levy, Unfortunate Snort, vuonna 2002. Tämän jälkeen yhtye jäi tauolle vihjaten kuitenkin, että he saattaisivat jatkaa yhtyeen parissa tulevaisuudessakin. Toiveet paluusta kuitenkin loppuivat kun The Rev löydettiin kuolleena kotoaan 28. joulukuuta 2009.
Tuotanto > Studioalbumit

Unfortunate Snort (2002)
Jäsenet > Nykyiset

Synyster Gates – kitara
Buck Silverspur (käyttää nimeä El Diablo) – basso
D-Rock (käyttää nimeä Super Loop) – rummut
The Rev (käyttää nimeä Rat Head) – laulu
Jäsenet > Entiset

Justin Meacham – piano
Aiheesta muualla

Pinkly Smooth Myspacessa (englanniksi)
Politiikka (lehti)

Politiikka on Valtiotieteellisen yhdistyksen julkaisema suomalainen tieteellinen aikakauslehti, joka ilmestyy neljästi vuodessa. Politiikka-lehdessä julkaistaan vertaisarvioituja valtio-opillisia artikkeleita sekä lyhyempiä katsauksia, puheenvuoroja ja kirja-arvosteluja, pääasiassa suomeksi ja ruotsiksi. Se on arvioitu Julkaisufoorumissa kakkostasolle, ja se on saanut Tieteellisten seurain valtuuskunnan (TSV) Vertaisarvioitu-tunnuksen.
Lehti on ilmestynyt vuodesta 1959 alkaen. Se oli saatavilla painettuna paperiversiona vuoteen 2018 saakka. Vuodesta 2019 lukien Politiikka on ilmestynyt avoimesti digitaalisena. Lehden vastaava päätoimittaja on Mikko Lahtinen.
Aiheesta muualla

Politiikka no 2/2022
60-vuotisjuhlaseminaari
Tieteellisten seurain valtuuskunta edistää tiedettä rahoittamalla tieteellistä toimintaa Tsv.fi 23.9.2021
Platon (komediakirjailija)

| Platon> Πλάτων.Henkilötiedot |
| --- | --- |
Syntynyt: 400-luku eaa. Ateena
Kuollut: 300-luku eaa.
Ammatti:  näytelmäkirjailija
Kirjailija
Tuotannon kieli: muinaiskreikka (klassinen)
Aikakausi:  klassinen kausi
Tyylilajit:  komedia
Aiheesta muualla
Löydä lisää kirjailijoitaKirjallisuuden teemasivulta
Platon (m.kreik. Πλάτων, Platōn, myös Πλάτων Κωμικός, Platōn Kōmikos, lat. Plato Comicus; toimi n. 428–389 eaa.) oli antiikin kreikkalainen komediakirjailija, joka edusti niin kutsuttua vanhaa komediaa ja oli sen merkittävimpiä edustajia. Hän oli kotoisin Ateenasta.